ອາຊຽນ ຮຽກຮ້ອງໃຫ້ ມຽນມາ ຫາຂໍ້ແກ້ໄຂ ທີ່ສັນຕິ ຕໍ່ການປະທ້ວງ ການກໍ່ລັດຖະປະຫານ
ແຕ່ບໍ່ແມ່ນທຸກປະເທດສະມາຊິກ ອາຊຽນ ທີ່ມີຄຳເວົ້າທີ່ຮຸນແຮງ ຕໍ່ລັດຖະບານທະຫານຂອງ ມຽນມາ ແລະ ຖະແຫຼງການສຸດທ້າຍ ຈາກກຸ່ມດັ່ງກ່າວ ໄດ້ຮຽກຮ້ອງໃຫ້ “ທຸກຝ່າຍ” ຢຸດການກໍ່ຄວາມຮຸນແຮງ.  
ບັນດາສະມາຊິກຂອງສະມາຄົມປະຊາຊາດແຫ່ງເອເຊຍຕາເວັນອອກສຽງໃຕ້ ຫຼື ອາຊຽນ ໄດ້ທຳ ການຜັກດັນໃຫ້ປ່ອຍຕົວຜູ້ນຳພົນລະເຮືອນທີ່ແທ້ຈິງຂອງ ມຽນມາ ທ່ານນາງ ອອງ ຊານ ຊູ ຈີ ແລະ ກັບຄືນສູ່ປະຊາທິປະໄຕຫຼັງຈາກການປະຊຸມກັນໃນວັນອັງຄານວານນີ້ ກ່ຽວກັບ ສະພາບການຂອງປະເທດດັ່ງກ່າວ ທ່ານນາງ ເຣັດໂນ ມາຊູດີ, ລັດຖະມົນຕີການຕ່າງປະເທດຂອງ ອິນໂດເນເຊຍ ໄດ້ກ່າວວ່າ “ການນຳເອົາປະຊາທິປະໄຕກັບຄືນມາຕ້ອງໄດ້ຖືກດຳເນີນຂຶ້ນ ” ຄຳເຫັນດັ່ງກ່າວໄດ້ມີຂຶ້ນລຸນຫຼັງການກໍ່ລັດຖະປະຫານໂດຍທະຫານຂອງ ມຽນມາ ໃນວັນທີ 1 ກຸມພາທີ່ຜ່ານມາ ເຊິ່ງຜູ້ນຳພົນລະເຮືອນທີ່ແທ້ຈິງ ທ່ານນາງ ອອງ ຊານ ຊູ ຈີ ແລະ ສະມາຊິກຂອງລັດຖະບານພົນລະເຮືອນອື່ນໆຂອງ ມຽນມາ ໄດ້ຖືກປົດອອກຈາກຕຳແໜ່ງ ແລະ ຖືກກັກຂັງ ບັນດາລັດຖະມົນຕີຕ່າງປະເທດທີ່ເປັນຕົວແທນໃຫ້ແຕ່ລະ 10 ປະເທດຂອງ ອາຊຽນ, ເຊິ່ງລວມມີ ບຣູໄນ, ກຳປູເຈຍ, ອິນໂດເນເຊຍ, ລາວ, ມາເລເຊຍ, ຟີລິບປິນ, ສິງກະໂປ, ໄທ ແລະ ຫວຽດນາມ ນັ້ນ, ໄດ້ລົມກັນຜ່ານກອງປະຊຸມວິດີໂອກັບຄູ່ຮ່ວມຕຳແໜ່ງຂອງເຂົາເຈົ້າຈາກປະເທດ ສະມາຊິກ ມຽນມາ ກອງປະຊຸມທາງອອນໄລນດັ່ງກ່າວໄດ້ມີຂຶ້ນໃນຂະນະທີ່ຕຳຫຼວດ ມຽນມາ ໄດ້ຍິງປືນໃສ່ພົນລະເຮືອນທີ່ປະທ້ວງການປົກຄອງຂອງທະຫານ ແຕ່ບໍ່ແມ່ນທຸກປະເທດສະມາຊິກ ອາຊຽນ ທີ່ມີຄຳເວົ້າທີ່ຮຸນແຮງຕໍ່ລັດຖະບານທະຫານຂອງ ມຽນ ມາ ຖະແຫຼງການສຸດທ້າຍຈາກກຸ່ມດັ່ງກ່າວໄດ້ຮຽກຮ້ອງໃຫ້ “ທຸກຝ່າຍ” ຢຸດການກໍ່ຄວາມຮຸນແຮງ ຖະແຫຼງການຈາກປະທານໄດ້ກ່າວວ່າ “ພວກເຮົາຍັງໄດ້ຮຽກຮ້ອງໃຫ້ທຸກຝ່າຍທີ່ກ່ຽວຂ້ອງພະຍາ ຍາມຫາຂໍ້ແກ້ໄຂທີ່ສັນຕິ, ຜ່ານການສົນທະນາທີ່ສ້າງສັນ, ແລະ ທຳການຄືນດີກັນເພື່ອຜົນປະ ໂຫຍດຂອງປະຊາຊົນ ແລະ ຊີວິດການເປັນຢູ່ຂອງເຂົາເຈົ້າ ” ການປະທ້ວງໃນແຕ່ລະວັນທົ່ວ ມຽນມາ ຕໍ່ການກໍ່ລັດຖະປະຫານຂອງເດືອນທີ່ຜ່ານມາ ໄດ້ມີຄວາມຮຸນແຮງຫຼາຍຂຶ້ນກວ່າເກົ່າ ແລະ ອັນຕະລາຍ ຢ່າງໜ້ອຍ 21 ຄົນໄດ້ຖືກຂ້າຂາຍ, ລວມທັງ 18 ຄົນໃນວັນອາທິດທີ່ຜ່ານມາ, ເຊິ່ງແມ່ນວັນທີ່ຮ້າຍແຮງທີ່ສຸດຂອງຄວາມວຸ້ນວາຍນັ້ນ, ອີງຕາມຫ້ອງການສິດທິມະນຸດຂອງອົງການສະຫະປະຊາຊາດ ຜູ້ເຫັນເຫດການຂອງການປະທ້ວງໃນວັນອາທິດທີ່ຜ່ານມາກ່າວວ່າ ຕຳຫຼວດໄດ້ໃຊ້ແກັສນໍ້າຕາ, ລູກປືນຢາງ, ປືນສີດນໍ້າ, ແລະ ໃນບາງກໍລະນີ, ມີລູປືນແທ້ໃນນະຄອນ ຢ່າງກຸ້ງ, ເຊິ່ງແມ່ນເມືອງທີ່ໃຫຍ່ສຸດຂອງ ມຽນມາ ອີງຕາມອົງການຂ່າວ AP, ຮູບພາບຂອງຊອງລູກປືນແທ້ໄດ້ຖືກນຳເຜີຍແຜ່ໃນສື່ສັງຄົມ ວິດີໂອຂອງສື່ມວນຊົນໄດ້ສະແດງໃຫ້ເຫັນພວກປະທ້ວງລາກຜູ້ທີ່ໄດ້ຮັບບາດເຈັບອອກຈາກການປະທ້ວງ, ເຮັດໃຫ້ມີເລືອດເປັນຮອຍຢູ່ທາງຍ່າງ ”